Põhjakaare artiklis "Kirjandus ristteel" katsub D. Palgi leida vastust, mis on elulähedus kirjanduses. Ta on oma katset võtnud tõsiselt ning meie võime talle selle eest tänulikud olla. Meie saame lühikese kokkuvõtte eluläheduslaste taotlustest, kuigi selle juures täiel määral tekib kahtlus, et D. Palgi formuleerimiskatsed ei kata liikumisetungi kogu selle ulatuses, vähemalt ei haara Metsanurka, Raudseppa ja Schützi tervikuna.